บลจ.กสิกรแจกปันผล171ล้าน3กองผลงานดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บลจ.กสิกรไทย จ่ายปันผลกองทุนหุ้นผสมอีทีเอฟตราสารหนี้ มูลค่ารวม 171 ล้านบาท 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บริษัทเตรียมจ่ายเงินปันผลกองทุนรวมภายใต้การจัดการของบริษัท จำนวน 3 กองทุน สำหรับผลการดำเนินงานตั้งแต่วันที่ 1 ธ.ค. 2552 ถึงวันที่ 31 พ.ค. 2553 รวมมูลค่า 171 ล้านบาท
กองทุนทั้งสามกอง ประกอบด้วยกองทุนเปิดรวงข้าว 3 จ่ายปันผลในอัตรา 0.38 บาทต่อหน่วย กองทุนเปิดรวงข้าวทุนวิภาค จ่ายปันผลในอัตรา 0.40 บาทต่อหน่วย และกองทุนเปิดดัชนีพันธบัตรไทยเอบีเอฟ ในอัตรา 24 บาทต่อหน่วย โดยกำหนดจ่ายเงินปันผลในวันที่ 25 มิ.ย. 2553 ให้กับผู้ถือหน่วยลงทุนที่มีชื่อในสมุดทะเบียนเวลา 08.00 น. ของวันที่ 31 พ.ค. 2553
“การจ่ายปันผลแสดงให้เห็นว่าบริษัทสามารถรักษามาตรฐานในการบริหารกองทุนให้มีผลดำเนินงานอยู่ในระดับที่ดีและปันผลสม่ำเสมอตลอด 17 ปี แม้บรรยากาศลงทุนจะผันผวนมากก็ตาม” น.ส.ยุพาวดี กล่าว
ทั้งนี้ กองทุนเปิดรวงข้าว 3 เป็นกองทุนหุ้น ปันผลแล้ว 16 ครั้ง ตั้งแต่จัดตั้งกองทุนปี 2536 รวมมูลค่าเงินปันผล 6.33 บาทต่อหน่วย กองทุนเปิดรวงข้าวทุนวิภาค เป็นกองทุนผสมปันผลแล้ว 15 ครั้ง ตั้งแต่จัดตั้งกองทุนปี 2538 รวมมูลค่าเงิน 6.33 บาทต่อหน่วย กองทุนเปิดดัชนีพันธบัตรไทยเอบีเอฟ ปันผลแล้ว 8 ครั้ง รวมมูลค่า 153.60 บาทต่อหน่วย